Fem dager før OL i 1932 var det kvalifiseringskonkurranser i USA, både på østkysten og vestkysten. Alfred Jochim, en av Los Angeles' beste turnere, deltok i kvalifiseringen på østkysten, som foregikk i New York. Bixler vant kvalifiseringen på vestkysten; han konkurrerte kun i svingstang. Han vant også svingstang i olympiaden, foran to finner: Heikki Savolainen og Einar Teräsvirta. Finnene hadde en del nye momenter, bl.a. gjorde de avsprang ved å hoppe sidelengs over svingstangen. Bixler lå på tredjeplass etter første øvelse, med 26,7 poeng, men i andre øvelse utførte han bl.a. en (ryggen i fartsretningen), som han hadde lært av Glenn Berry i 1928, dette bidro til at han vant OL-gull i svingstang. Han fikk 28,4 poeng for denne øvelsen, konkurransens høyeste poengsum.